open-index/open-wikipedia-markdown huggingface dataset:
Глен Джонсан

**Глен Маклаўд Купэр Джонсан** (;  23 жніўня 1984 году, Лёндан, Ангельшчына) — былы ангельскі футбаліст, абаронца. Мае выступы за нацыянальную зборную Ангельшчыны. Выступае на пазыцыі правага крайняга абаронцы, таксама можа згуляць на левым флянзе й у паўабароне.

## Кар’ера
### «Ўэст Гэм Юнайтэд»
Выпускнік акадэміі «Ўэст Гэм Юнайтэд» падпісаў свой ​​першы кантракт летам 2001 году, і быў уключаны ў заяўку пад нумарам 23. Сэзон 2001—2002 гадоў правёў у рэзэрвовай камандзе, так і не прабіўшыся ў аснову. Восеньню 2002 году Джонсан адправіўся ў арэнду да лютага ворагу малатабойцаў, «Мілўолу», за які згуляў 8 матчаў. Дэбют у Прэм’ер-Лізе адбыўся 22 студзеня 2003 году, калі «Ўэст Гэм Юнайтэд» саступіў «Чарлтану».

### «Чэлсі»
Джонсан прыйшоў у клюб амаль адначасова з новым уладальнікам клюбу, Раманам Абрамовічам, які выклаў за яго 6 мільёнаў фунтаў. Глен дэбютаваў за «сініх» у кваліфікацыі Лігі чэмпіёнаў, у першым матчы супраць славацкай «Жыліны», у матчы ў адказ забіў свой ​​першы гол за «Чэлсі».

### «Портсмут»
У апошні дзень лета 2007 году Джонсан падпісаў чатырохгадовы кантракт з «Портсмутам». Як лічыцца, трансфэр склаў 4 мільёны фунтаў.

### «Лівэрпул»
13 чэрвеня кіраўніцтва «Портсмута» пацьвердзіла, што Джонсан, мабыць, пяройдзе ў клюб узроўнем вышэй, то бок у «Чэлсі», «Лівэрпул» ці «Манчэстэр Сіці». 16 чэрвеня «Портсмут» узгадніў пераход зь «Лівэрпулам», а 18 чэрвеня — з «Чэлсі», выбар пакінулі за гульцом. 22 чэрвеня «Лівэрпул» паведаміў, што заключыў кантракт з Джонсанам. Як лічыцца, трансфэр склаў 17 мільёнаў фунтаў, 7 зь якіх «Портсмут» быў павінен за Пітэра Краўча.

## Міжнародная кар’ера
Джонсан быў выкліканы ў зборную Ангельшчыны й дэбютаваў у ёй 18 лістапада 2003 году, замяніўшы ў матчы з датчанамі Гэры Нэвіла.

## Дасягненьні
**«Чэлсі»**:
* Чэмпіён Ангельшчыны: 2005
* Уладальнік Кубка Футбольнай лігі: 2005

**«Портсмут»**:
* Уладальнік Кубка Ангельшчыны: 2008

**«Лівэрпул»**:
* Уладальнік Кубка Футбольнай лігі: 2012

## Крыніцы

## Вонкавыя спасылкі
* Профіль на афіцыйным сайце «Лівэрпулу»

Катэгорыя:Ангельцы афрыканскага паходжаньня
Катэгорыя:Ангельскія футбалісты
Яўген Хачарыдзі

**Яўге́н Хачары́дзі** (;  28 ліпеня 1987 году, Мэлітопаль, Украінская ССР) — колішні украінскі футбаліст, абаронца. Мае на сваім рахунку матчы ў складзе нацыянальнай зборнай Украіны. Выступаў на пазыцыі цэнтральнага абаронцы.

## Кар’ера
### Клюбная
Пачынаў гуляць у футбол у Мэлітопалі за клюб «Алком». У сэзоне 2006—2007 гадоў на правах арэнды выступаў за «Валынь» у першай лізе. Луцкі клюб зацікавіўся пэрспэктыўным гульцом і летам 2007 году яны выкупілі кантракт гульца.

У студзені 2008 году Яўген перайшоў у кіеўскае «Дынама», дзе дэбютаваў 1 сакавіка 2008 году ў матчы сярод дублёраў супраць «Дняпра». За асноўную каманду дэбютаваў 13 верасьня 2008 году ў рамках Кубка Ўкраіны ў матчы супраць роднага «Алкома», выйшаўшы на 56 хвіліне замест Фларына Чэрната.

Дэбют у Прэм’ер-лізе чэмпіянату Ўкраіны адбыўся 18 ліпеня 2009 году ў матчы супраць адэскага «Чарнаморцу». Матч скончыўся перамогай кіяўлянаў зь лікам 5:0, а Яўген адыграў усе 90 хвілін. У маі 2018 года перайшоў у ПАОК Тэсалёнікі з заробкам 1,5 млн даляраў за год. Каманда ня вельмі часта выкарыстоўвала Яўгена, агулам у складзе каманды ён правёў 11 гульняў, у тым ліку 3 гульні Супэрлігі Грэцыі, і у ліпені 2019 года рашэньнем Фэдэрацыі футбола Грэцыі пакінуў клюб у якасьці вольнага агента.
23 кастрычніка 2019 году заключыў кантракт з футбольным клюбам Дынама Берасьце.

### Міжнародная
10 кастрычніка 2009 году дэбютаваў у складзе зборнай, адгуляўшы ўвесь матч супраць каманды Ангельшчыны (1:0) і атрымаўшы жоўтую картку на 68 хвіліне ад славенскага рэферы Даміра Скаміны.

## Дасягненьні
**«Дынама» Кіеў**:
* Чэмпіён Украіны: 2009, 2015, 2016
* Уладальнік Кубка Ўкраіны: 2014, 2015
* Уладальнік Супэркубка Ўкраіны: 2009, 2011, 2016

**ПАОК**:
* Чэмпіён Грэцыі: 2019
* Уладальник Кубка Грэцыі: 2019

**«Дынама» Берасьце**:
* Уладальнік Супэркубка Беларусі: 2020

## Асабістае жыцьцё
З боку бацькі мае грэцкія карані, маці ўкраінка. Яўген называе сябе часьцей за ўсё ўкраінцам, чым грэкам. Аднак у інтэрнэце да гэтага часу папулярна памылковае меркаваньне аб грузінскіх ці нават армянскіх каранях Хачарыдзі.

## Крыніцы

## Вонкавыя спасылкі
* 
* 

Катэгорыя:Украінскія футбалісты
Ёргас Карагуніс

**Ёргас Карагуніс** (;  6 сакавіка 1977 году, Піргас, Грэцыя) — былы грэцкі футбаліст, паўабаронца. Апошнім клюбам гульца быў ангельскі «Фулгэм». Раней выступаў за нацыянальную зборную Грэцыі, правёўшы за каманду 139 матчаў. Ён больш за ўсё вядомы, як аўтар першага голу чэмпіянату Эўропы 2004 году, які дапамог камандзе перамагчы ў першым матчы на турніры, у якім грэкі нечакана сталі чэмпіёнам.

Ягоны стыль гульні ў спалучэньні з адносна невялікім ростам набылі яму параўнаньне з былой зоркай грэцкага футболу Міміса Дамазаса.

## Кар’ера
### Клюбная
Улетку 1995 году, Карагуніс далучыўся да «Панатынаікосу» ва ўзросьце 18 гадоў, але было адпраўлены на два гады ў клюб «Апалён» Сьмірніс, дзе ён стаў сталым бамбардзірам на працягу двух сэзонаў. Акрамя «Панатынаікоса» за сваю кар’еру выступаў за італьянскі «Інтэрнацыянале» й партугальскую «Бэнфіку».

### Міжнародная
Карагуніс дэбютаваў у складзе нацыянальнай зборнай Грэцыі ў матчы супраць зборнай Сальвадору ў 1999 годзе.

## Дасягненьні
### Клюбныя
**«Панатынаікос»**:
* Чэмпіён Грэцыі: 1996, 2010
* Уладальнік Кубка Грэцыі: 2010

**«Інтэрнацыянале»**:
* Уладальнік Кубка Італіі: 2005

### Міжнародныя
**Грэцыя**:
* Чэмпіён Эўропы: 2004

## Крыніцы

## Вонкавыя спасылкі
* Профіль на сайце transfermarkt.co.uk
* Профіль на сайце weltfussball.de

Катэгорыя:Грэцкія футбалісты
Бароцкі сельсавет

**Баро́цкі сельсавет** — былая адміністрацыйна-тэрытарыяльная адзінка ў складзе Радашкавіцкага раёну Маладэчанскай вобласьці. Адміністрацыйны цэнтар — вёска Барок.

## Гісторыя
12 кастрычніка 1940 году створаны ў складзе Радашкавіцкага раёну Вялейскай вобласьці.

## Населеныя пункты
* 1 студзеня 1947 году — 26

## Літаратура
*  С. 51
*  С. 185

Катэгорыя:Былыя сельсаветы Радашкавіцкага раёну
Катэгорыя:Сельсаветы, створаныя ў 1940 годзе
Уланаўшчына

Назву **Уланаўшчына** маюць:

## Населеныя пункты
### [[Беларусь]]
* Гарадзенская вобласьць:
** Уланаўшчына — вёска ў Вярэнаўскім раёне
** Уланаўшчына — вёска ў Зьдзецельскім раёне

* Менская вобласьць:
** Уланаўшчына — вёска ў Маладэчанскім раёне

## Глядзіце таксама
* Уланава
* Уланаў
Дымітрыс Сальпінгідыс

**Дымітрыс Сальпінгідыс** (;  18 жніўня 1981 году, Тэсалёнікі, Грэцыя) — грэцкі футбаліст, нападнік нацыянальнай зборнай Грэцыі.

## Кар’ера
### ПАОК
Прафэсійную кар’еру пачаў у 1999 годзе ў клюбе ПАОК, за які хваляваўся зь дзяцінства. У тым жа годзе, для раскрыцьця патэнцыялу й набору вопыту, малады Дымітрыс быў аддадзены клюбам у арэнду ў каманду «Лярыса», а пазьней, у 2000 годзе, гэтак жа на правах арэнды, перайшоў у клюб «Каваля» з аднайменнага грэцкага гораду. У 2002 годзе вярнуўся ў родны ПАОК, у якім гуляў да 2006 году, забіўшы 55 мячоў і стаўшы ў апошнім для сябе сэзоне ў складзе гэтага клюбу лепшым бамбардзірам чэмпіянату Грэцыі.

### «Панатынаікос»
16 жніўня 2006 году перайшоў у «Панатынаікос», а ПАОК за ягоны трансфэр ня толькі атрымаў 1,8 млн эўра, але яшчэ й дадаткова трох гульцоў, у выніку, агульная сума ўгоды ацэньваецца ў 5 млн эўра. Ужо праз 4 дні пасьля пераходу, 20 жніўня, у першым жа матчы ў складзе сталічнага клюбу, зрабіў хет-трык, забіўшы тры мячы ў браму клюбу «Эгалео».

### Вяртаньне ў ПАОК
Праз чатыры вельмі пасьпяховых сэзоны з «Панатынаікосам» улетку 2010 году Дымітрыс вярнуўся ў ПАОК. 16 чэрвеня 2010 году было афіцыйна абвешчана, што ён падпісаў чатырохгадовы кантракт з клюбам, пасьля таго, як яго скончыўся тэрмін дзеяньня кантракта са сталічным клюбам.

## Міжнародныя выступы
У складзе нацыянальнай зборнай Грэцыі гуляе з 2005 году. Удзельнік чэмпіянату Эўропы 2008 году. У лістападзе 2009 году Салпінгідыс забіў адзіны гол у двух стыкавых матчах са зборнай Украіны за права выхаду на чэмпіянат сьвету 2010 году, дзякуючы чаму зборная Грэцыі ў другі раз у сваёй гісторыі прабілася на чэмпіянат сьвету.

## Дасягненьні
**ПАОК**:
* Уладальнік Кубка Грэцыі: 2004

**«Панатынаікос»**:
* Чэмпіён Грэцыі: 2010
* Уладальнік Кубка Грэцыі: 2010

## Крыніцы

## Вонкавыя спасылкі
* Профіль на сайце transfermarkt.de
* Профіль на сайце sports.ru

Катэгорыя:Грэцкія футбалісты
Канстантынас Кацураніс

**Канстантынас Кацураніс** (;  21 чэрвеня 1979 году, Патры, Грэцыя) — грэцкі футбаліст, паўабаронца нацыянальнай зборнай Грэцыі.

## Кар’ера
### «Панахаікі»
У сэзоне 1996—1997 гадоў ва ўзросьце 17 гадоў Кацураніс дэбютаваў у грэцкім чэмпіянаце ў клюбе «Панахаікі» са свайго роднага гораду Патры. У гэтай камандзе ён правёў шэсьць гадоў, і пачынаючы з трэцяга па ліку сэзону быў гульцом асноўнага складу.

### АЕК
Калі ягоны кантракт з «Панахаікі» мінуў, Кацураніс вырашыў, што прыйшоў час перабрацца ў больш прэстыжны клюб. Ён пачаў перамовы аб пераходзе ў «Панатынаікос». Аднак партугальскі трэнэр клюбу Фэрнанду Сантуш, ягоны будучы трэнэр у АЕКу й «Бэнфіцы», а ў той час працаваў у «Панатынаікосе», палічыў за лепшае заключыць кантракт са сваім суайчыннікам Карлушам Шаінью, знаёмым трэнэру па ранейшай працы ў «Порту», трансфэр Кацураніса ў гэты клюб быў сарваны. Затым да футбалісту праявіў цікавасьць іншы грэцкі гранд — «Алімпіякос». Перамовы зь віцэ-прэзыдэнтам клюбу Георгіёсам Люварысам набліжаліся да пасьпяховага завяршэньня, калі Люварыс папрасіў Кацураніса адкласьці прыняцьце канчатковага рашэньня да вяртаньня зь дзелавой паездкі ў ЗША прэзыдэнта клюбу Сакратыса Кокаліса. Сытуацыяй скарыстаўся тагачасны прэзыдэнт атэнскага АЕКу Хрысастомас Псаміядыс і пераканаў паўабаронцу падпісаць трохгадовы кантракт з АЕКам.

Выходзячы спачатку на замену, Кацураніс паказваў уражальную гульню й неўзабаве стаў важнай часткай свайго новага клюбу. Ён працягваў прагрэсаваць і хутка стаў адным зь вядучых гульцоў асновы.

### «Бэнфіка»
Кацураніс падпісаў чатырохгадовы кантракт з партугальскім клюбам 23 чэрвеня 2006 году. Годам раней у «Бэнфіцы» апынуўся іншы грэцкі футбаліст — Георгіёс Карагуніс. У першым у ягонай кар’еры дэрбі з «Порту» Кацураніс ударам галавой пасьля розыгрышу кутавага ўдару адкрыў лік сваім забітым мячам, неўзабаве ў адным з матчаў лігі ён забіў другі гол за «Бэнфіку». Ён хутка стаў ключавым для каманды гульцом, забіў некалькі важных галоў і ў некаторых матчах быў капітанам каманды.

### «Панатынаікос»
Кацураніс падпісаў чатырохгадовы кантракт з грэцкім шматгадовым чэмпіёнам «Панатынаікосам», за які хваляваўся зь дзяцінства, 1 ліпеня 2009 году.

## Міжнародная кар’ера
Кацураніс дэбютаваў у нацыянальнай зборнай Грэцыі 20 жніўня 2003 году ў матчы супраць зборнай Швэцыі. Свой першы гол за зборную ён правёў у браму каманды Казахстану ў адборачным матчы чэмпіянату сьвету 2006 году.

## Дасягненьні
### Клюбныя
**«Бэнфіка»**
* Уладальнік Кубка партугальскай лігі: 2009

**«Панатынаікос»**
* Чэмпіён Грэцыі: 2010
* Уладальнік Кубка Грэцыі: 2010

### Міжнародныя
**Грэцыя**
* Чэмпіён Эўропы: 2004

## Крыніцы

## Вонкавыя спасылкі
* Профіль на афіцыйным сайце «Бэнфікі»
* Профіль на сайце National Football Teams
* Профіль на сайце Weltfussball

Катэгорыя:Грэцкія футбалісты
Яніс Маніятыс

**Я́ніс Манія́тыс** (;  12 кастрычніка 1986 году, Лівадыя, Грэцыя) — былы грэцкі футбаліст, абаронца. Мае на сваім рахунку матчы ў складзе нацыянальнай зборнай Грэцыі.

## Кар’ера
### Клюбная
Выхаванец футбольнай школы грэцкага клюбу «Паніёніёс», у складзе якога згуляў 7 сэзонаў. Вялікую частку часу выступаў у асноўным складзе клюбу. Ён прыцягнуў увагу грэцкіх клюбаў-грандаў, як то АЕК, «Алімпіякос», «Панатынаікос». Аднак 22 чэрвеня 2009 году Яніс скончыў спэкуляцыі на конт сваёй будучыні, падпісаўшы новы 4-гадовы кантракт з «Паніёніёсам». Аднак у 2011 годзе перайшоў у склад «Алімпіякосу», у складзе якога заваяваў тытул чэмпіёна Грэцыі.

### Міжнародная
На працягу сэзону 2006—2007 гадоў прыцягваўся ў моладзевую зборную Грэцыі, у складзе якой згуляў 14 афіцыйных сустрэч і забіў 1 гол. У нацыянальнай зборнай Грэцыі гуляе з 2010 году, правёў 7 матчаў. Першую гульню за зборную правёў 11 жніўня 2010 году супраць зборнай Сэрбіі.

## Дасягненьні
**«Алімпіякос»**:
* Чэмпіён Грэцыі: 2011, 2012, 2013, 2014, 2015, 2016
* Уладальнік Кубка Грэцыі: 2012, 2013, 2015

**«Стандард»**:
* Уладальнік Кубка Бэльгіі: 2016

## Крыніцы

## Вонкавыя спасылкі
* Профіль на афіцыйным сайце «Паніёніёсу»
* Профіль на сайце transfermarkt.co.uk
* Профіль на сайце footballdatabase.eu

Катэгорыя:Грэцкія футбалісты
Кірыякас Пападопуляс

**Кірыя́кас Пападо́пуляс** (;  23 лютага 1992 году, Катэрыні, Грэцыя) — грэцкі футбаліст, абаронца клюбу «Сваронас». Гулец нацыянальнай зборнай Грэцыі.

## Кар’ера
### «Алімпіякос»
У ліпені 2007 году Пападопуляс быў пераведзены з роднага клюбу «Сваронас» у «Алімпіякос». Дэбютаваў у складзе пірэйцаў 2 сьнежня 2007 году, выйшаўшы на замену ў пераможным матчы з «Атромітасам», стаўшы самым маладым гульцом Грэцкай Супэрлігі. Таксама ён пагуляў у Лізе чэмпіёнаў супраць мадрыдзкага «Рэалу» й «Ляцыё» й адгуляў у некалькіх матчах Кубка Грэцыі.

### «Шальке 04»
23 чэрвеня 2010 году Пападопуляс падпісаў чатырохгадовы кантракт зь нямецкім «Шальке-04».

## Міжнародная кар’ера
4 чэрвеня 2011 году Пападопуляс дэбютаваў у зборнай Грэцыі, якая перамагла зборную Мальты зь лікам 3:1, а Пападопуляс адзначыўся голам.

## Дасягненьні
**«Алімпіякос»**:
* Чэмпіён Грэцыі: 2008, 2009
* Уладальнік Кубка Грэцыі: 2008, 2009
* Уладальнік Супэркубка Грэцыі: 2007

**«Шальке-04»**:
* Уладальнік Кубка Нямеччыны: 2011
* Уладальнік Супэркубка Нямеччыны: 2011

## Крыніцы

## Вонкавыя спасылкі
* Профіль на сайце fussballdaten.de
* Профіль на сайце National Football Teams

Катэгорыя:Грэцкія футбалісты
Сатырыс Нініс

**Саты́рыс Ні́ніс** (;  3 красавіка 1990 году, Хімара, Альбанія) — грэцкі футбаліст, паўабаронца. Мае на сваім рахунку матчы ў складзе нацыянальнай зборнай Грэцыі.

## Кар’ера
### «Панатынаікос»
Нініс пачаў кар’еру ў футбольнай акадэміі «Панатынаікос». За некалькі гадоў, якія ён правёў там, паўабаронца стаў неад’емнай часткай моладзевага складу клюбу. У выніку, 22 сьнежня 2006 году кіраўніцтва «Панатынаікоса» прапанавала Нінісу 5-гадовы кантракт. Аднак толькі праз два тыдні, 7 студзеня 2007 году, галоўны трэнэр грэцкага клюбу Віктар Муньяс уключыў Сатырыса ў стартавы склад клюбу на матч з «Эгалео».

Сэзон 2007—2008 гадоў быў азмрочаны траўмамі. У стартавым матчы супраць «Алімпіякосу» Нініс атрымаў траўму і выбыў на 3 месяцы. Ён вярнуўся ў строй у сьнежні. Рэшту сэзону «Панатынаікос» праводзіў безь яго. Гэтае рашэньне галоўнага трэнэра клюбу Жузэ Пэзэйру падвергнулася рэзкай крытыцы з боку заўзятараў.

Сэзон 2008—2009 гадоў для Сатырыса пачаўся добра. Новы галоўны трэнэр клюбу Гэнк тэн Катэ паказаў сваю веру ў маладога гульца, выпускаючы яго ў кожным матчы ў перадсэзонных матчах. 11 жніўня 2008 году Сатырыс  быў абраны віцэ-капітанам клюбу, разам з Дымітрысам Сальпінгідысам і Жылбэрту Сылвам. 23 верасьня 2008 году Нініс працягнуў кантракт з «Панатынаікосам» яшчэ на 4 гады.

### «Парма»
У сакавіку 2012 году Нініс падпісаў кантракт з «Пармай».

## Міжнародная кар’ера
Нініс афіцыйна вызываўся ў зборную Грэцыі трэнэрам Ота Рэгагелем 16 траўня 2008 году ў гульні супраць зборнай Кіпру 19 траўня.

## Дасягненьні
**«Панатынаікос»**:
* Чэмпіён Грэцыі: 2010
* Уладальнік Кубка Грэцыі: 2010

## Крыніцы

## Вонкавыя спасылкі
* Профіль на transfermarkt.co.uk
* Стытыстыка на National Football Teams

Катэгорыя:Грэцкія футбалісты
Дам’ен Пэркі

**Дам’ен Пэркі** (;  10 красавіка 1984 году, Труа, Францыя) — колішні польскі футбаліст францускага паходжаньня, абаронца. Гуляў у складзе нацыянальнай зборнай Польшчы.

## Кар’ера
### Клюбная
Пэркі зьяўляецца выхаванцам клюбу «Труа». Ён гуляў у Лізе 2 за «Труа» на працягу 2 гадоў, дзе быў адным з найлепшых абаронцаў лігі. У 2005 годзе Дам’ен падпісаў кантракт з клюбам Лігі 1 «Сэнт-Эт’енам» як вольны агент. Праз два гады, не замацаваўшыся ў складзе Пэркі быў аддадзены ў арэнду «Сашо». Пасьля некаторых непрыемнасьцяў ён знайшоў сваю форму й пачаў рэгулярна гуляць у асноўным складзе. У 2008 годзе «Сашо» выкупіў ягоны кантракт.

### Міжнародная
Гуляў за моладзевую зборную Францыі, аднак у сьнежні 2008 году Пэркі заявіў, што да яго праяўляе цікавасьць зборная Польшчы. У студзені 2011 году паведамлялася, што Дам’ен падаў паперы на атрыманьне грамадзянства. Аднак ягоная сям’я страціла некаторыя неабходныя дакумэнты, і таму галоўны трэнэр польскай зборнай Францішэк Смуда папрасіў прэзыдэнта Польшчы Браніслава Камароўскага пасадзейнічаць у атрыманьні польскага пашпарта. У верасьні 2011 году Пэркі атрымаў польскае грамадзянства.

Дам’ен дэбютаваў у складзе нацыянальнай зборнай Польшчы супраць зборнай Нямеччыны 6 верасьня 2011 году. Гульня скончылася ў нічыю 2:2.

## Асабістае жыцьцё
Дам’ен мае польскае паходжаньне праз сваю бабулю, якая зьехала ў Францыю з цэнтральнай Польшчы. Жанаты й мае двух дзяцей.

## Крыніцы

## Вонкавыя спасылкі
* Профіль на сайце transfermarkt.co.uk
* Профіль на сайце lequipe.fr

Катэгорыя:Францускія футбалісты
Катэгорыя:Польскія футбалісты
Экспэрымэнт

**Экспэрымэ́нт** (досьлед; ад  — спроба) — мэтад дасьледаваньня пэўнай зьявы ў кіраваных умовах згодна з навуковым мэтадам.

Адрозьніваецца ад назіраньня актыўным узаемадзеяньнем з вывучаемым аб’ектам. Звычайна экспэрымэнт праводзіцца ў межах навуковых дасьледаваньняў і служыць дзеля пераверкі гіпотэзы, выяўленьня прычынных сувязяў паміж фэномэнамі. Экспэрымэнт зьяўляецца краевугольным камянём  эмпірычнага падыходу да веданьня. Крытэр Попэра вылучае магчымасьць пастаноўкі экспэрымэнту ў якасьці галоўнага адрозьненьня навуковай тэорыі ад псэўданавуковай.

## Крыніцы


Катэгорыя:Навуковы мэтад
Марцін Васілеўскі

**Ма́рцін Ры́шард Васіле́ўскі** (;  9 чэрвеня 1980 году, Кракаў, Польшча) — былы польскі футбаліст, абаронца. Падчас гульнявой кар’еры прыцягваўся да матчаў нацыянальнай зборнай Польшчы.

## Кар’ера
Васілеўскі пачынаў сваю кар’еру ў польскіх клюбах «Гутнік», «Сьлёнск» і плоцкай «Вісьле». У 2005 годзе перайшоў у «Аміку», а пасьля зьліцьця гэтай каманды зь «Лехам» стаў выступаць за гэты клюб. У студзені 2007 году ён перайшоў у бэльгійскі «Андэрлехт».

Зьяўляючыся абаронцам, Васілеўскі любіць падлучацца да нападаў і нямала для абаронцы забівае, у асноўным пасьля навесаў пры штрафных і кутніх.

30 жніўня 2009 году Васілеўскі атрымаў адкрыты пералом нагі ў матчы чэмпіянату Бэльгіі супраць «Стандарду», сутыкнуўшыся ў барацьбе за мяч з паўабаронцам Аксэлем Вітсэлем. У Васілеўскага былі зафіксаваныя пераломы вялікай і малой галёначнай косткі. Вітсэль быў імгненна выдалены з поля й дыскваліфікаваны на восем матчаў. У наступны раз Васілеўскі змог выйсьці на поле толькі 8 траўня 2010 году.

Па стане на 14 верасьня 2013 году Марцін, як паведамлялася, знаходзіўся на праглядзе ў ангельскім клюбе «Лэстэр Сіці». 17 верасьня Васілеўскі падпісаў кантракт зь «лісамі» працягласьцю на адзін год.

## Дасягненьні
**«Андэрлехт»**:
* Чэмпіён Бэльгіі: 2010, 2012, 2013
* Уладальнік Кубка Бэльгіі: 2008
* Уладальнік Супэркубка Бэльгіі: 2007, 2010

## Крыніцы

## Вонкавыя спасылкі
* Профіль на сайце 90minut.pl

Катэгорыя:Польскія футбалісты
Рэчкаўскі сельсавет

Назву **Рэ́чкаўскі [[сельсавет]]** маюць:

* Рэчкаўскі сельсавет — адміністрацыйна-тэрытарыяльная адзінка ў складзе Івацэвіцкага раёну Берасьцейскай вобласьці
* Рэчкаўскі сельсавет — былая адміністрацыйна-тэрытарыяльная адзінка ў складзе Куранецкага раёну Вялейскай вобласьці
* Рэчкаўскі сельсавет — былая адміністрацыйна-тэрытарыяльная адзінка ў складзе Веткаўскага раёну Гомельскай вобласьці
* Рэчкаўскі сельсавет — былая адміністрацыйна-тэрытарыяльная адзінка ў складзе Вялейскага раёну Маладэчанскай вобласьці
Яраслаў Плашыл

**Яраслаў Плашыл** (;  5 студзеня 1982 году, Опачна, Чэхаславаччына) — чэскі футбаліст, паўабаронца й былы гулец нацыянальнай зборнай Чэхіі. Добра вядомы першы за ўсё па выступах за францускі клюб «Манака». Зьяўляўся капітанам клюбу «Бардо».

## Кар’ера
### Клюбная
Выхаванец футбольнай школы клюбу «Градэц Кралавэ». Прафэсійную кар’еру пачаў у 1998 годзе ў тым жа клюбе, у 2000 годзе перайшоў у «Манака», аднак, замацавацца ў складзе адразу ня здолеў, і таму ў 2002 годзе быў аддадзены ў арэнду ў клюб «Крэтэй» з аднайменнага прыгараду Парыжу. У 2003 годзе вярнуўся з арэнды й наступныя некалькі гадоў стала гуляў за «Манака», у складзе якога стаў фіналістам Лігі чэмпіёнаў у 2004 годзе.

У 2007 годзе заключыў чатырохгадовы кантракт з памплёнской «Асасунай». У 2009 годзе вярнуўся ў Францыю, падпісаўшы кантракт з «Бардо» на чатыры гады, сума трансфэру склала 3 млн эўра.

### Міжнародная
З 1997 году выступаў за юнацкія й моладзевыя зборныя. У складзе галоўнай нацыянальнай зборнай Чэхіі дэбютаваў 31 сакавіка 2004 году ў таварыскім матчы супраць зборнай Ірляндыі, а першы гол забіў 2 чэрвеня 2004 году ў таварыскім матчы супраць зборнай Баўгарыі. Браў удзел у фінальных турнірах чэмпіянату Эўропы 2004 году й чэмпіянату сьвету 2006 году. Удзельнік чэмпіянату Эўропы 2008 і 2012 гадоў.

## Дасягненьні
**«Бардо»**:
* Уладальнік Кубка Францыі: 2013
* Уладальнік Супэркубка Францыі: 2009

**Чэхія**:
* Бронзавы прызэр чэмпіянату Эўропы: 2004

## Крыніцы

## Вонкавыя спасылкі
* Профіль на сайце 08euro.ru
* Профіль на сайце fotbal.cz

Катэгорыя:Чэскія футбалісты
Томаш Гюбшман

**Томаш Гюбшман** (;  4 верасьня 1981 году, Прага, Чэхаславаччына) — колішні чэскі футбаліст. Мае на сваім рахунку матчы ў складзе нацыянальнай зборнай Чэхіі. Акрамя пазыцыі цэнтральнага абаронцы мог згуляць у якасьці апорнага паўабаронцы.

## Кар’ера
### «Спарта»
Гюбшман гуляў за праскую «Спарту». Пачаўшы гуляць за моладзевы клюб ва ўзросьце пяці гадоў да падпісаньня свайго першага прафэсійнага кантракту ў 1998 годзе. Гюбшман упершыню атрымаў вядомасьць пасьля арэнды ў клюбе «Ябланец 97» у сэзоне 2001—2002 гадоў. Пасьля ўдалага выступленьня ў арэндзе, ён вярнуўся ў «Спарту». У сэзоне 2003—2004 гадоў ён дапамог клюбу прайсьці ў чвэрцьфінал Лігі чэмпіёнаў.

### «Шахтар»
Пасьля некалькіх пасьпяховых сэзонаў на сваёй радзіме, Гюбшман улетку 2004 году перайшоў у данецкі «Шахтар», сума трансфэру склала 3 мільёны эўра.

Гюбшман адразу зайграў за новую каманду, стаў рэгулярна зьяўляцца на полі. Цяпер Томаш зьяўляецца ключавым гульцом у камандзе Мірчы Лучэску, якая ў сэзоне 2008—2009 году перамагла ў апошнім розыгрышу Кубка УЭФА.

## Міжнародная кар’ера
За нацыянальную зборную Чэхіі выступаў з 2001 па 2014 гады.

## Дасягненьні
**«Спарта»**:
* Чэмпіён Чэхіі: 2000, 2003
* Уладальнік Кубка Чэхіі: 2004

**«Шахтар»**:
* Чэмпіён Украіны: 2005, 2006, 2008, 2010, 2011, 2012, 2013, 2014
* Уладальнік Кубка Ўкраіны: 2008, 2011, 2012, 2013
* Уладальнік Супэркубка Ўкраіны: 2006, 2009, 2011, 2014
* Уладальнік Кубка УЭФА: 2009

**Чэхія**:
* Бронзавы прызэр чэмпіянату Эўропы: 2004

## Асабістае жыцьцё
Томаш жанаты й мае двух дзяцей, якіх клічуць Мікаэла й Томаш.

## Крыніцы

## Вонкавыя спасылкі
* Афіцыйны сайт
* Профіль на афіцыйным сайце «Шахтару»
* Профіль на сайце National Football Teams

Катэгорыя:Чэскія футбалісты
Гіпотэза

**Гіпо́тэза**&nbsp;— навуковая здагадка, якая вылучаецца дзеля тлумачэньня любой зьявы і патрабуе пераверкі на вопыт і тэарэтычнага абгрунтаваньня, дзеля таго каб стаць дакладнай навуковай тэорыяй. Таксама — недаказанае сьцьвярджэньне або здагадка. Любая гіпотэза павінна быць аспрэчанай або даказанай. Бясспрэчныя здагадкі (напрыклад, аксіёмы) гіпотэзамі не зьяўляюцца.

Асаблівасьцю гіпотэзы, як формы навуковых ведаў зьяўляецца тое, што яна заўсёды мае пэўную ступень верагоднасьці, адрозную ад 100%.

Таксама гіпотэза можа вызначацца як форма разьвіцьця ведаў, што ўяўляе сабой абгрунтаванае меркаваньне, высунутае з мэтай высьвятленьня ўласьцівасьцяў і прычын досьледных зьяваў (В. І. Кірылаў, А. А. Старчанка).

Як правіла, гіпотэза выказваецца на аснове шэрагу назіраньняў (прыкладаў), якія пацьвярджаюць яе, і таму выглядае праўдападобна. Гіпотэзу ў далейшым або даказваюць, ператвараючы яе ў усталяваны факт (гл. тэарэма, тэорыя), або абвяргаюць (напрыклад, паказваючы контрпрыклад), пераводзячы ў разрад памылковых сьцьверджаньняў.

Недаказаная і неабвергнутая гіпотэза называецца адкрытай праблемай.

## Фармаваньне гіпотэз
Гіпотэзы, як ідэі, маюць імавернасны характар і ў сваім разьвіцьці маюць тры стадыі:
# Назапашваньне матэрыялу, вылучэньне гіпотэзы;
# Фармаваньне асноўнай гіпотэзы і яе абгрунтаваньне;
# Пераверка атрыманых вынікаў на практыцы.

## Пераверка гіпотэз
Пераверка гіпотэзы зьдзяйсьняецца з дапамогай экспэрымэнту ці сэрыі экспэрымэнтаў. Дзеля правядзеньня экспэрымэнту дзеля пераверкі гіпотэзы спачатку ствараецца мадэль, у рамках якой мяркуецца праводзіць дадзены экспэрымэнт. Па выніках экспэрымэнту да гіпотэзы ўносяцца карэктыроўкі і праводзяцца новыя экспэрымэнты.


Катэгорыя:Запазычаньні
Карпавіцкі сельсавет (Вялейскі раён)

**Карпаві́цкі сельсавет** — былая адміністрацыйна-тэрытарыяльная адзінка ў складзе Вялейскага раёну Маладэчанскай вобласьці. Адміністрацыйны цэнтар — вёска Карпавічы.

## Гісторыя
12 кастрычніка 1940 году створаны ў складзе Ільлянскага раёну Вялейскай вобласьці. 20 ліпеня 1957 году раён скасаваны, сельсавет далучаны да Вялейскага раёну.

6 верасьня 1957 году сельсавет скасаваны, населеныя пункты перададзены Хаценчыцкаму сельсавету.

## Населеныя пункты
* 1 студзеня 1947 году — 34

## Крыніцы

## Літаратура
*  С. 481
*  С. 558

Катэгорыя:Былыя сельсаветы Вялейскага раёну
Катэгорыя:Сельсаветы, створаныя ў 1940 годзе
Катэгорыя:Сельсаветы, скасаваныя ў 1957 годзе
Ірына Нафрановіч

**Іры́на Нафрано́віч** (нарадзілася 1 траўня 1984, Мядзел) — беларуская біятляністка і лыжніца.

## Жыцьцяпіс
У 1991—2002 Ірына Нафрановіч навучалася ў сярэднай школе №3 у Мядзелі. У 2008 скончыла Беларускі дзяржаўны ўнівэрсытэт фізычнай культуры (Менск). Працавала спартоўцам-інструктарам.

Спартовую кар’еру пачала ў лыжным спорце. Яе міжнародны дэбют адбыўся ў 2002 року на чэмпіянаце сьвету сярод юніёрак у Шонаху; у 2004 дэбютавала на Кубку сьвету. З сэзону 2010—2011 рокаў перайшла ў біятлённы спорт, дзе ўзяла ўдзел у васьмі этапах Кубку Эўропы і 2-м этапе Кубку сьвету (96-е месца).

## Галоўныя дасягненьні
### Лыжныя гонкі

### Біятлён

## Крыніцы

## Вонкавыя спасылкі
* Профіль на бачыне Міжнароднай фэдэрацыі лыжнага спорту
* Профіль на бачыне Міжнароднай фэдэрацыі біятлёну

Катэгорыя:Нарадзіліся ў Мядзельскім раёне
Катэгорыя:Беларускія лыжніцы
Катэгорыя:Беларускія біятляністкі
Катэгорыя:Выпускнікі Беларускага дзяржаўнага ўнівэрсытэту фізычнай культуры
Бараўскі сельсавет (Вялейскі раён)

**Ба́раўскі сельсавет**, **Ба́раўцаўскі сельсавет** — былая адміністрацыйна-тэрытарыяльная адзінка ў складзе Вялейскага раёну Менскай вобласьці. Адміністрацыйны цэнтар — вёска Бараўцы.

## Гісторыя
12 кастрычніка 1940 году створаны ў складзе Куранецкага раёну Вялейскай вобласьці. 5 ліпеня 1946 году раён перайменаваны ў Вялейскі, які ўвайшоў у склад Маладэчанскай вобласьці.

11 верасьня 1975 году сельсавет скасаваны, населеныя пункты перададзены Нарачанскаму сельсавету.

## Населеныя пункты
* 1 студзеня 1947 году — 17

## Крыніцы

## Літаратура
*  С. 313
*  С. 557, 558, 578
*  С. 175

Катэгорыя:Былыя сельсаветы Вялейскага раёну
Катэгорыя:Сельсаветы, створаныя ў 1940 годзе
Катэгорыя:Сельсаветы, скасаваныя ў 1975 годзе
Ялоўка (неадназначнасьць)

Назву **Ялоўка** маюць:

* Ялоўка — вёска ў Клічаўскім раёне Магілёўскай вобласьці Беларусі
* Ялоўка — вёска ў Чэрыкаўскім раёне Магілёўскай вобласьці Беларусі
* Ялоўка — вёска ў Бярэзінскім раёне Менскай вобласьці Беларусі
* Ялоўка — вёска ў Смалявіцкім раёне Менскай вобласьці Беларусі
* Ялоўка — вёска ва Ўзьдзенскі раёне Менскай вобласьці Беларусі
* Ялоўка — вёска ў Беластоцкім павеце Падляскага ваяводзтва Польшчы
Журыскі сельсавет

**Журы́скі сельсаве́т** — былая адміністрацыйна-тэрытарыяльная адзінка ў складзе Вялейскага раёну Менскай вобласьці. Адміністрацыйны цэнтар — вёска Журыхі.

## Гісторыя
12 кастрычніка 1940 году створаны Кузьміцкі сельсавет у складзе Куранецкага раёну Вялейскай вобласьці. 5 ліпеня 1946 году раён перайменаваны ў Вялейскі, які ўвайшоў у склад Маладэчанскай вобласьці.

16 жніўня 1973 году сельсавет перайменаваны ў Журыскі.

13 красавіка 1981 году сельсавет скасаваны, населеныя пункты перададзены Любанскаму сельсавету.

## Літаратура
*  С. 313
*  С. 557, 558, 646, 610

Катэгорыя:Былыя сельсаветы Вялейскага раёну
Катэгорыя:Сельсаветы, створаныя ў 1973 годзе
Катэгорыя:Сельсаветы, скасаваныя ў 1981 годзе
Яўстах Севярын Сапега

**Яўстах Севярын Сапега** (7 жніўня 1916 году ў Спушы каля Горадні — 2 сакавіка 2004 году ў Найробі, Кенія) — прафэсійны паляўнічы, паручнік кавалерыі Польскага Войска, гісторык роду Сапегаў.

## Біяграфія
Быў братам ,  і .

Скончыў сярэднюю школу ў Пшчыне, дзе быў выхаванцам праф. Вацлава Іваноўскага. 19 верасьня 1934 году паступіў у школу падафіцэраў рэзэрву кавалерыі ў Грудзёнзу (Польшча). Навучаньне скончыў 15 ліпеня 1935 году і атрымаў званьне ўзводнага падхарунжага, быў накіраваны ў 2-і Полк грахоўскіх уланаў у Сувалках. Паступіў у Вышэйшую гандлёвую школу ў Антвэрпэне, адкуль перайшоў у 1938 годзе у Вышэйшую каланіяльную школу там жа.

У званьні падпаручніка кавалерыі прыняў удзел у верасьнёўскай кампаніі 1939 году ў складзе Сувальскай брыгады кавалерыі. Быў узнагароджаны Крыжом Валечных. З 1939 па 1945 знаходзіўся ў лягеры вайсковапалонных Oflag II C Woldenberg на тэрыторыи Нямеччыны (цяпер мястэчка Дабегнеў).

У апошнія месяцы вайны разам са сваім братам Львом уцёк ад наступаючай Чырвонай арміі: паколькі абодва былі арыстакратамі і сынамі польскага палітыка, мелі падставы баяцца рэпрэсіяў. Даехаў да Грабаў, дзе з дапамогай іншых польскіх вайсковапалонных захапіў стайні, дзе ўтрымліваліся таксама коні, скрадзеныя немцамі ў Польшчы. Там жа пазнаёміўся і ажаніўся з Антоніяй Марыяй Сяменскай. 

У 1947 годзе зьехаў у Кенію, дзе займаўся гандлем мэталаломам, затым здабычай каштоўных камянёў, а таксама прафэсійным паляваньнем. Цягам 40 гадоў зьбіраў матэрыялы для манаграфіі пра гісторыю рода Сапегаў, якую выдаў у 1995 годзе пад назвай «Сапежынскі дом». Таксама напісаў аўтабіяграфію «Так было, або недэмакратычныя ўспаміны Яўстаха Сапегі», якая была выдадзеная ў 1999 годзе (ангельскамоўнае выданьне «The way it was», Nairobi 2006). Зьяўляецца суаўтарам разам з Паўлам Кардашам кнігі «Сафары. Паляваньне ва Ўсходняй і Паўднёвай Афрыцы», якая ўбачыла сьвет у 2000 годзе.

## Вонкавыя спасылкі
* Біяграфія князя Яўстаха Севярына Сапегі (польск.)
* Stanisław Radomyski, *Zarys historii Szkoły Podchorążych Rezerwy Kawalerii w Grudziądzu 1926-1939*, Oficyna Wydawnicza „Ajaks”, Pruszków 1992, ISBN 83-85621-06-7, s. 68.

Яўстах Севярын
Ваўкалацкі сельсавет

Назву **Ваўкала́цкі [[сельсавет]]** маюць:

* Ваўкалацкі сельсавет — адміністрацыйна-тэрытарыяльная адзінка ў складзе Докшыцкага раёну Віцебскай вобласьці
* Ваўкалацкі сельсавет — былая адміністрацыйна-тэрытарыяльная адзінка ў складзе Вялейскага раёну Менскай вобласьці
Ваўкалацкі сельсавет (Вялейскі раён)

**Ваўкала́цкі сельсавет** — былая адміністрацыйна-тэрытарыяльная адзінка ў складзе Вялейскага раёну Менскай вобласьці. Адміністрацыйны цэнтар — вёска Ваўкалатка.

## Гісторыя
12 кастрычніка 1940 году створаны ў складзе Крывіцкага раёну Вялейскай вобласьці (з 20 верасьня 1944 году — Маладэчанскай, з 20 студзеня 1960 году — Менскай). 16 ліпеня 1954 году сельсавету перададзены населеныя пункты скасаванага Бубнаўскага сельсавету. 25 сьнежня 1962 году раён скасаваны, сельсавет далучаны да Вялейскага раёну.

4 красавіка 1973 году сельсавет скасаваны, населеныя пункты перададзены Даўгінаўскаму сельсавету.

## Населеныя пункты
* 1 студзеня 1947 году — 15

## Літаратура
*  С. 558, 588
*  С. 269
*  С. 179

Катэгорыя:Былыя сельсаветы Вялейскага раёну
Катэгорыя:Сельсаветы, створаныя ў 1940 годзе
Катэгорыя:Сельсаветы, скасаваныя ў 1973 годзе
Тэхаскія рэйнджэры

**Тэхаскія рэйнджэры** — паліцэйскае падразьдзяленьне ў штаце Тэхас (ЗША). Грунтуецца ў Остыне.

Тэхаскія рэйнджэры займаюцца расчыненьнем розных злачынстваў (ад забойстваў да карупцыі), дзейнічаюць як дэтэктывы, займаюцца аховаю Губернатара Тэхасу, адшукваюць уцекачоў.

## Гісторыя

Першае падразьдзяленьне тэхаскіх рэйнджэраў было створана Стывенам Ф. Остынам у 1823 годзе (нефармальна) і афіцыйна арґанізавана ў 1835 годзе.

З 1935 году падразьдзяленьне стала выконваць функцыі дзяржаўнага Бюро расследаваньняў па штаце Тэхас.

Рэйнджэры бралі ўдзел у шматлікіх важных падзеях зь гісторыі Тэхасу і былі залучаны ў некаторыя вядомыя крымінальныя справы, — такія, як вышук стралка Джона Хардына, вышук рабаўніка банкаў Сэма Бэса і вышук знакамітых Боні і Кляйда.

Колькасьць асабовага складу на 2009 год — 144 афіцэра.

## Статыстыка стратаў

Чыньнікі сьмерці наступныя:

## Глядзіце таксама
* Ўокер, тэхаскі рэйнджэр (тэлесэрыял)
* Тэхаскія рэйнджэры (фільм, 1936)
* Тэхаскія рэйнджэры (сэрыял)

Катэгорыя:Тэхас
Катэгорыя:Паліцыя ЗША
Катэгорыя:Дзікі Захад
Мікалай Грыднёў

**Мікалай Генадзевіч Грыднёў** (1974(1975?)- пам. 12 чэрвеня 2012 году ў паблізу вёскі Навіны Наваградзкага раёну) — беларускі вайсковы лётчык першай клясы, падпалкоўнік.

Загінуў падчас выкананьня фігуры пілятажу ў раёне авіяцыйнага палігона. Пасьля таго, як самалёт Су-25 пачаў губляць кіраваньне, кіраўнік палёту даў яму каманду катапультавацца, але ён гэтага не выканаў, адводзячы самалёт ад вёскі.

Быў узнагароджаны мэдалямі.

## Глядзіце таксама
* Уладзімер Карват
* Аляксандар Жураўлевіч
* Аляксандар Марфіцкі

## Крыніцы

Катэгорыя:Беларускія вайскоўцы
Катэгорыя:Беларускія лётчыкі
Катэгорыя:Памерлі 12 чэрвеня
Катэгорыя:Памерлі ў 2012 годзе
Катэгорыя:Памерлі ў Наваградзкім раёне
Катэгорыя:Загінулі ў авіякатастрофах
Сяргей Сахарук

**Сярге́й Сахару́к** ( 25 верасьня 1982 году, Пружаны) — беларускі футбольны брамнік.

## Біяграфія
Займаўся лёгкай атлетыкай у пружанскай спартовай школе. Са стварэньнем у Пружанах футбольнага клюбу стаў ягоным брамнікам, адначасна працягваў удзельнічаць у абласных спаборніцтвах па лёгкай атлетыцы. Першым футбольным трэнэрам Сяргея стаў галоўны трэнэр ФК «Пружаны» Алег Сыраквашка.

У 2000 годзе Сахарук быў запрошаны ў берасьцейскае «Дынама». У Берасьці выступаў да 2009 року зь перапынкам на адзін сэзон (2005, «Пінск-900», Д3). Сэзон 2010 году правёў у слонімскім «Камунальніку» (Д2), аднак з прычыны траўмы быў вымушаны завяршыць прафэсійную кар’еру і вярнуўся ў «Пружаны».

У Найышэйшай лізе беларускага чэмпіянату правёў 24 гульні, прапусьціў 26 галоў; у другой лізе — 33 (-32). Срэбны прызэр першынства дублёраў (2005).

## Крыніцы

## Вонкавыя спасылкі
* Профіль на бачыне ФК «Берасьце»

Катэгорыя:Нарадзіліся ў Пружанах
Катэгорыя:Беларускія футбалісты
Катэгорыя:Футбалісты клюбу «Дынама» Берасьце
Уладзімер Сьцяпан

**Уладзімер Сьцяпан** (сапр. — **Уладзімер Аляксандравіч Сьцепаненка**; 22 студзеня 1958, Касьцюкоўка, Гомельскі раён) — беларускі празаік, паэт, кінасцэнарыст, мастак. Прадстаўнік урбаністычнай плыні ў сучаснай беларускай літаратуры.

## Біяграфія
Нарадзіўся ў сям’і рабочага. Пасьля школы (1973) скончыў Менскае мастацкае вучылішча (1977) і Беларускі тэатральна-мастацкі інстытут (1983). Служыў у Савецкай Арміі (1983—1985), быў мастаком аб’яднаньня камісійных крамаў (1985—1987). З 1987 па 2003 год — у творчым аб’яднаньні «Тэлефільм» Беларускага тэлебачаньня. Вёў праграмы «Літаратурная Беларусь», «Ліра», «У жывапісе, графіцы, скульптуры». Некаторы час быў аўтарам і вядучым у праграме «Крок». Займаўся мастацкім афармленьнем твораў беларускіх пісьменьнікаў. Узначальваў творчае аб’яднаньне "Тэлефільм". Па яго сцэнарыях зьняты шэраг дакумэнтальных і мастацкіх стужак.

Сябра былой суполкі «Тутэйшыя» і Саюза беларускіх пісьменьнікаў з 1991. Жыве ў Менску.

## Творчасьць

Друкавацца пачаў у 1982 (газэта «Літаратура і мастацтва»). Яго вершы публікаваліся ў часопісах «Беларусь», «Бярозка», «Крыніца», «Маладосьць», «Неман», зб. «Дзень паэзіі» (1984, 1991). Адзін з аўтараў калектыўных зборнікаў «Крыло», «Жнівеньскі праспэкт» (1988), «Тутэйшыя» (1989), «Паркан», «Літаратура».

Выдаў зборнікі прозы «Сам — насам» (б-ка час. «Маладосьць»), «Вежа» (абедзьве 1990). У 2008 годзе ў часопісе «Маладосьць» друкаваўся прыгодніцкі раман У. Сьцяпана ў суаўтарстве з Максімам Клімковічам «Цень анёла».

На думку Л. Савік, у вершах, эсэ, апавяданьнях аўтар імкнецца спасьцігнуць складаныя таямніцы ўнутранага жыцьця чалавека (апавяданьні «Я — Віця», «Шэры матылёк», «Чаканьні цягніка»), спрабуе ўвасобіць асабісты і сацыяльны досьвед свайго пакаленьня, яго адчужанасьць («Колер хакі», «Шлягер», «Швэдар»). 

## Творы
* 

## Літаратура
* Сцяпан Уладзімір // Беларускія пісьменнікі: Біябібліягр. слоўн. У 6 т. Т. 5. Пестрак — Сяўрук / Б 43 Ін-т літ. імя Я. Купалы АН Беларусі; Беларус. Энцыкл.; Нацыянальны навукова-асветны цэнтр імя Ф. Скарыны. Пад рэд. А. В. Мальдзіса; Рэдкал.: І. Э. Багдановіч і інш. — Мн.: БелЭн, 1995. — С. 457. — 480 с ISBN 5-85700-168-4

## Вонкавыя спасылкі
* Уладзімер Сьцяпан блог
* Уладзімер Сьцяпан на сайце Беларускага літаратурнага радыё

Катэгорыя:Нарадзіліся ў Гомельскім раёне
Катэгорыя:Беларускія паэты і паэткі
Катэгорыя:Беларускія літаратары
Катэгорыя:Беларускія сцэнарысты
Катэгорыя:Беларускія мастакі
Катэгорыя:Сябры Саюзу пісьменьнікаў Беларусі
Катастрофа Су-25 пад Наваградкам

**Катастрофа Су-25 пад Наваградкам** — авіякатастрофа, якая адбылася 12 чэрвеня 2012 году за 2 км ад вёскі Навіны Пятрэвіцкага сельсавету Наваградзкага раёну.

## Абставіны
12 чэрвеня 2012 год увайсковы лётчык першай клясы падпалкоўнік Мікалай Грыднеў 116-й штурмавой авіябазы (Ліда) на авіяпалігоне паблізу мястэчка Бярозаўка Лідзкага раёну выконваў на Су-25 манэўры на гранічна малой вышыні. Пасьля выкананьня заданьня ў 15:35 на вышыні 200 мэтраў самалёт пачаў губляць кіраваньне. Кіраўніком палёту была дадзеная каманда лётчыку на катапультаваньне.

Але пілёт загінуў, адводзячы самалёт ад вёскі Навіны Наваградзкага раёну.

Як сьцьвярджаюць відавочцы «Ён ляцеў вельмі нізка. Над самай зямлёй, а потым зьнік. І тады моцна грымнула. Гук быў моцны, хоць да месца падзеньня ад дарогі было даволі далёка».

Да заканчэньня работы камісіі, якая займаецца расьсьледаваньнем прычын катастрофы, загадам міністра абароны Беларусі Юрыя Жадобіна ўведзена забарона на палёты ўсёй авіяцыі Ўзброеных сіл.

## Самалёт
Зьнішчальнік Су-25 бартавы нумар 42 быў на ўзбраеньні 116-й штурмавой авіябазы ў Лідзе.

## Ахвяры
Загінуў лётчык 1-й клясы падпалкоўнік Мікалай Грыднеў.

## Крыніцы

Су-25
Наваградзкі раён
Катэгорыя:Наваградзкі раён
Крыстыян Эрыксэн

**Крыстыян Данэман Эрыксэн** (;  14 лютага 1992 году, Мідэльфарт, Данія) — дацкі футбаліст, паўабаронца нямецкага клюбу «Вольфсбург» і нацыянальнай зборнай Даніі. Раней выступаў за моладзевы склад дацкага «Одэнсэ». Са студзеня 2009 году зьяўляўся гульцом амстэрдамскага «Аяксу», пакуль у верасьні 2013 году не перайшоў у табар «Тотэнгэм Готспур». У стартавай гульні чэмпіянату Эўропы 2020 году ў матчы супраць зборнай Фінляндыі страціў прытомнасьць пасьля спыненьня сэрца. На полі яму зрабілі сардэчна-лёгачную рэанімацыю й адвезьлі ў шпіталь. Праз шэсьць дзён ён быў выпісаны пасьля ўсталяваньня імплантаванага кардыёвэртар-дэфібрылятару.

## Кар’ера
Сваю футбольную кар’еру Крыстыян Эрыксэн пачаў у сваім родным горадзе Мідэльфарт, а затым папоўніў моладзевай склад клюбу «Одэнсэ». Эрыксэн прайшоў футбольную школу «Одэнсе», а таксама стажыраваўся ў «Чэлсі» й «Барсэлёне». На думку лёнданцаў Крыстыян для іх быў фізычна слабы, але гішпанцы былі зацікаўлены маладым талентам.

«Барсэлёну» апярэдзіў амстэрдамскі «Аякс», які 17 кастрычніка 2008 году заключыў з Эрыксэнам кантракт на два з паловай гады; падпісанае пагадненьне пачынала дзейнічаць з 1 студзеня 2009 году. Паводле некаторых зьвестак трансфэр дацкага гульца абыйшоўся «Аяксу» ў 1 млн эўра.

У кастрычніку 2009 году Крыстыян быў прызнаны найлепшым маладым футбалістам Даніі ва ўзросьце да 17 гадоў. У студзені 2009 году Эрыксэн папоўніў склад юнацкай каманды «Аякс», чыім трэнэрам зьяўляўся Робін Пронк. Крыстыян хутка прагрэсаваў і быў пераведзены Франкам дэ Бурам у наступную ўзроставую каманду амстэрдамцаў.

У пачатку студзеня 2010 году Мартын Ёль перавёў Эрыксэна зь юнацкай каманды ў асноўную. Малады датчанін адправіўся на міжсэзонны збор з асноўнай камандай у Партугалію й прыняў удзел у некалькіх таварыскіх гульнях. У сярэдзіне студзеня 2010 году Крыстыян быў упершыню ўключаны ў заяўку асноўнага складу на маючы адбыцца матч чэмпіянату Нідэрляндаў супраць клюбу «НАК Брэда». 17 студзеня ў гульні супраць НАКу Эрыксэн ва ўзросьце 17 гадоў афіцыйна дэбютаваў за каманду, адыграўшы 85 хвілінаў, Крыстыян быў заменены на Сыма дэ Ёнга, а матч скончыўся ўнічыю 1:1. У пачатку красавіка 2010 году Эрыксэн падоўжыў свой кантракт з клюбам да 30 чэрвеня 2014 году.

30 жніўня 2013 году было абвешчана, што Крыстыян стаў гульцом клюбу «Тотэнгэм Готспур». Лічыцца, што ўгода абыйшлася ангельскаму клюбу у 11 млн фунтаў стэрлінгаў, пасьля таго як Эрыксэн прайшоў мэдычнае абсьледваньне ў клюбе.

## Міжнародныя выступы
Крыстыян атрымаў сваё першае запрашэьне ў склад нацыянальнай зборнай Даніі ў лютым 2010 году, дэбютаваўшы ў таварыскім матчы супраць зборнай Аўстрыі ў сакавіку.

## Дасягненьні
**«Аякс»**:
* Чэмпіён Нідэрляндаў: 2011, 2012, 2013
* Уладальнік Кубка Нідэрляндаў: 2010
* Уладальнік Супэркубка Нідэрляндаў: 2013

**«Інтэрнацыянале»**:
* Чэмпіён Італіі: 2021

**«Манчэстэр Юнайтэд»**:
* Уладальнік Кубка Ангельшчыны: 2024
* Уладальнік Кубка футбольнай лігі: 2023

## Крыніцы

## Вонкавыя спасылкі
* Профіль на афіцыйным сайце «Аякса»
* Профіль на сайце National Football Teams

Катэгорыя:Дацкія футбалісты
Мікаэль Крон-Дэлі

**Мікаэль Крон-Дэлі** (;  6 чэрвеня 1983 году, Капэнгаген, Данія) — былы дацкі футбаліст, паўабаронца. Раней выступаў за нацыянальную зборную Даніі. Акрамя паўабароны мог згуляць і на пазыцыі ўінгера.

## Кар’ера
### Раньнія гады
Мікаэль Крон-Дэлі пачаў сваю футбольную кар’еру ў моладзевым клубе «Русэнгёй», ён таксама выступаў за моладзевыя склады клюбаў «Відоўрэ» й «Брэнбю». У 2002 годзе Крон-Дэлі адправіўся ў футбольную акадэмію нідэрляндзкага «Аяксу» з Амстэрдаму. У 2004 годзе Мікаэль быў аддадзены ў арэнду ў клюб «РКК Ваальвэйк». У ягоным складзе дацкі паўабаронца правёў 48 матчаў і забіў 2 мячы.

### «Аякс»
У 2006 годзе Крон-Дэлі вярнуўся ў «Аякс». У камандзе Мікаэль дэбютаваў 17 верасьня ў матчы супраць «Роды», які скончыўся перамогай «Аяксу» зь лікам 2:0. У чэмпіянаце Нідэрляндаў сэзону 2006—2007 гадоў Крон-Дэлі выйшаў яшчэ ў двух матчах, 3 сьнежня супраць «Вілем II» выйшаўшы на замену на 46-й хвіліне матчу, які скончыўся пераканаўчай перамогай «Аяксу» 6:0, а таксама 17 сьнежня ў матчы супраць «Эксэльсіёру», выйшаўшы на замену на 64-й хвіліне, «Аякса» тады перамог зь лікам 3:1.

### «Спарта»
Другую палову сэзону Мікаэль правёў у арэндзе ў ратэрдамскім клюбе «Спарта». За «Спарту» Крон-Дэлі дэбютаваў 4 лютага 2007 году выйшаўшы на замену ў матчы супраць «Роды», які скончыўся зь лікам 2:2. Усяго за «Спарту» Мікаэль адыграў 12 матчаў, а таксама забіў мяч у матчы 17 сакавіка 2007 году супраць «АДО Дэн Гааг», Крон-Дэлі вызначыўся на 77-й хвіліне, а ягоны клюб перамог зь лікам 4:2.

### «Брондбю»
Пасьля вяртаньня ў «Аякс» Крон-Дэлі згуляў усяго адзін матч у чэмпіянаце Нідэрляндаў сэзона 2007—2008 гадоў. 29 жніўня 2008 году Мікаэль падпісаў кантракт з дацкім «Брэнбю». Дэбют Крон-Дэлі за «Брэнбю» адбыўся 31 жніўня ў матчы чэмпіянату Даніі супраць «Капэнгагену», які скончыўся перамогай «Брэнбю» 1:0. Свой першы гол за «Брэнбю» Мікаэль забіў 18 верасьня 2008 году ў матчы Кубка УЭФА супраць нарвэскага «Русэнборгу», але гэта не дапамагло клюбу пазьбегнуць паразы зь лікам 2:1.

### «Сэльта»
21 жніўня 2012 году было абвешчана, што Крон-Дэлі далучыцца да «Сэльты» пасьля сканчэньня мэдычнага абсьледаваньня.

## Міжнародныя выступы
У нацыянальнай зборнай Даніі Крон-Дэлі дэбютаваў 11 кастрычніка 2006 году ў матчы кваліфікацыйнага турніру да чэмпіянату Эўропы 2008 году супраць зборнай Ліхтэнштайну, які скончыўся перамогай датчанаў зь лікам 4:0. Далей ён не гуляў за зборную яшчэ 2 гады, пакуль не заняў месца левага нападніка замест траўмаванага Мартына Ёргенсэна восеньню 2008 году. На Чэмпіянаце Эўропы 2012 году стаў аўтарам першага гола зборнай Даніі, дзякуючы якому гульцы дацкай зборнай атрымалі першую з 1967 году перамогу над зборнай Нідэрляндаў.

## Дасягненьні
**«Аякс»**:
* Уладальнік Кубка Нідэрляндаў: 2006

**«Сэвільля»**:
* Пераможца Лігі Эўропы: 2016

## Крыніцы

## Вонкавыя спасылкі
* Профіль на афіцыйным сайце «Брэнбю»
* Профіль на сайце National Football Teams

Катэгорыя:Дацкія футбалісты
Лясэ Шэнэ

**Ля́сэ Шэ́нэ** (;  27 траўня 1986 году, Тоструп, Данія) — колішні дацкі футбаліст, паўабаронца. Гулец нацыянальнай зборнай Даніі.

## Кар’ера
### Клюбная
Выхаванец клюбу «Люнгбю» ўжо ў шаснаццацігадовым узросьце быў заўважаны скаўтамі нідэрляндзкага «Гээрэнвээну», аднак у першую каманду трапіць так і ня здолеў і нават думаў аб вяртаньні ў Данію. У 2006 годзе Шэнэ быў запрошаны ў «Дэ Граафсхап», у складзе якога дэбютаваў 11 жніўня 2006 году ў сустрэчы супраць клюбу «Гоў Эгэд Іглз». Усяго ў сэзоне згуляў у 36 матчах і забіў 5 мячоў. Спачатку ў асноўным выходзіў на замену, але пазьней стаў футбалістам асноўнага складу.

З сэзону 2008—2009 гадоў выступаў за НЭК, зь якім падпісаў трохгадовы кантракт. У сэзоне 2009—2010 гадоў практычна не гуляў з-за сур’ёзнай траўмы калена. 18 красавіка 2012 году падпісаў трохгадовы кантракт з «Аяксам». 10 жніўня 2019 году перайшоў у італьянскі клюб «Джэноа».

### Міжнародная
За моладзевую зборную Даніі выступаў у пэрыяд з 2007 па 2008 гады, згуляў 9 матчаў, забіў адзін гол. У нацыянальнай зборнай Даніі дэбютаваў 12 жніўня 2009 году ў таварыскім матчы супраць зборнай Чылі. Быў уключаны Мортэнам Ольсэнам у заяўку зборнай Даніі на чэмпіянат Эўропы 2012 году.

## Дасягненьні
**«Аякс»**:
* Чэмпіён Нідэрляндаў: 2013, 2014, 2019
* Уладальнік Кубка Нідэрляндаў: 2019
* Уладальнік Супэркубка Нідэрляндаў: 2013, 2019

## Крыніцы

## Вонкавыя спасылкі
* Профіль на афіцыйным сайце «Аякс»
* Профіль на сайце нацыянальнай зборнай Даніі

Катэгорыя:Дацкія футбалісты
Дольск

**Дольск** () — вёска ва Ўкраіне, на рацэ Прыпяці. Цэнтар сельскай рады Камень-Кашырскага раёну Валынскай вобласьці. Насельніцтва на 2001 год — 791 чалавек. Знаходзіцца за 17 ад Любяшова, каля граніцы зь Беларусяй, на аўтамабільнай дарозе .

Дольск або Стары Дольск — даўняе мястэчка гістарычнай Піншчыны (частка Берасьцейшчыны, на захадзе Палесься), старажытны замак Вялікага Княства Літоўскага, на этнічнай тэрыторыі беларусаў.

## Гісторыя

### Вялікае Княства Літоўскае
Упершыню Дольск упамінаецца ў XV ст. як мястэчка, цэнтар староства. У гэты час тут знаходзілася рэзыдэнцыя князёў Дольскіх, якія збудавалі ў паселішчы замак. 

Згодна з адміністрацыйна-тэрытарыяльнай рэформай 1565—1566 гадоў Дольск увайшоў у склад Пінскага павету Берасьцейскага ваяводзтва. У XVII ст. празь мястэчка прайшоў гандлёвы тракт зь Літвы на Валынь і Падольле. Зь пераносам княскай рэзыдэнцыі ў Новы Дольск (Любяшоў), Стары Дольск пачаў занепадаць.

### Пад уладай Расейскай імпэрыі
У выніку другога падзелу Рэчы Паспалітай (1793 год) Стары Дольск апынуўся ў складзе Расейскай імпэрыі, у Пінскім павеце Менскай губэрні. З 1843 году мястэчка знаходзілася ў валоданьні Палеалогаў.

За часамі Першай сусьветнай вайны ў 1915 годзе Дольск занялі войскі Нямецкай імпэрыі.

### Найноўшы час
20 лістапада 1917 году абвяшчалася Ўкраінская Народная Рэспубліка з прэтэнзіяй на Пінскі павет, у тым ліку на Дольск. 25 сакавіка 1918 году згодна з Трэцяй Устаўной граматай гэтая тэрыторыя абвяшчалася часткай Беларускай Народнай Рэспублікі. 1 студзеня 1919 году ў адпаведнасьці з пастановай І зьезду КП(б) Беларусі Пінскі павет увайшоў у склад Беларускай ССР. Згодна з Рыскай мірнай дамовай 1921 году Дольск апынуўся ў складзе міжваеннай Польскай Рэспублікі, у Пінскім павеце Палескага ваяводзтва.

У 1939 годзе ўлады СССР перадалі Дольск у склад УССР.

## Насельніцтва
### Дэмаграфія
* **XIX стагодзьдзе**: 1881 год — 173 чал.
* **XXI стагодзьдзе**: 2001 год — 791 чал.

### Інфраструктура
У Дольску працуюць сярэдняя школа, фэльчарска-акушэрскі пункт, дом культуры, бібліятэка.

## Турыстычная інфармацыя

### Славутасьці
* Царква Покрыва Багародзіцы

### Страчананя спадчына
* Замак (XV ст.)

## Крыніцы

## Літаратура
* 

## Вонкавыя спасылкі
* Дольск, Radzima.org

Катэгорыя:Населеныя пункты Валынскай вобласьці
Катэгорыя:Населеныя пункты, згаданыя ў XV стагодзьдзі